A Compagna
A Compàgna, fondâ o 21 de zenâ do 1923, a l’é l’asociaçión di Zeneixi amanti de Zena e da sò tæra, giôxi de antighe glorie, de belésse, de tradiçióin, da parlâ e di costùmmi da sò gente, a-o de fêua e a-o de d'âto de ògni fede polìtica e religiosa. A l'à e a doviâ sénpre avéi a propia sede a Zêna; a sò léngoa ofiçiâ a l’é o zenéize. A Compàgna a l'é a ciù antiga asociaçión störica e colturale de Zena. O sò scopo o l'è quello de tegnî unïi e affiatæ i Zeneixi pe-a tutêla de l'önô e de tradiçióin e pe-a diféiza di interèsci da Ligùria e di sò tràfeghi, e in te l'ànbito da Costituçión pe-a ciù vasta aotonomîa da Región, pigiando parte atîva a-a vìtta aministrativa.
E sò ativitæ[modìfica | modìfica wikitèsto]
A Compagna a l'è un menbro da Consulta Ligure. O sò fìn o l'è quello de premêuve e preservâ a stöia e e tradiçioin de Zêna e da Ligùria, contriboindo a tùtte e iniçiatîve lìguri d'arte, coltûa e educaçión. Scìn da-o 1923 a l'òrganìzza ògni anno O Confeugo, e ghe parteçipa ascì o scindico de Zêna, che o fa móstra d'êse o Dûxe, mentre o prescidénte de l'asociaçión o ghe partéçipa comme Abòu.
O boletìn[modìfica | modìfica wikitèsto]
O boletìn o l'é a rivista ofiçiâ pe tùtti i sòcci e a l'é publicâ ògni tréi méixi.
Nòtte[modìfica | modìfica wikitèsto]
lij_Latn lij_Latn lij_Latn lij_Latn srd_Latn lij_Latn srd_Latn